b'\n_START_ARTICLE_\nPanu Pulma\n_START_PARAGRAPH_\nPanu Pulma (s. 1952) on suomalainen historiantutkija ja dosentti vuodesta 1986. H\xc3\xa4n on ollut Helsingin yliopiston Suomen ja Pohjoismaiden historian yliopistonlehtori vuodesta 2002 alkaen. Sit\xc3\xa4 ennen h\xc3\xa4n toimi akatemiatutkijana sek\xc3\xa4 teki professorin ja apulaisprofessorin sijaisuuksia Helsingin ja Joensuun yliopistoissa._NEWLINE_Pulma on tutkinut muun muassa yhteiskunnan v\xc3\xa4h\xc3\xa4osaisten historiaa. H\xc3\xa4n on julkaissut Suomen lastensuojelun historian, Kajaanin historian ja laajaan tutkimushankkeeseen perustuneen Suomen romanien historian.'